CELEX: 62011TN0622
Language: lv
Date: 2011-12-02 00:00:00
Title: Lieta T-622/11 P: Apelācijas sūdzība, ko par Civildienesta tiesas 2011. gada 12. septembra rīkojumu lietā F-98/10 Cervelli /Komisija 2011. gada 2. decembrī iesniedza Francesca Cervelli

4.2.2012   
            
            
               LV
            
            
               Eiropas Savienības Oficiālais Vēstnesis
            
            
               C 32/37
            
         Apelācijas sūdzība, ko par Civildienesta tiesas 2011. gada 12. septembra rīkojumu lietā F-98/10 Cervelli/Komisija 2011. gada 2. decembrī iesniedza Francesca Cervelli
   
   (Lieta T-622/11 P)
   2012/C 32/74
   Tiesvedības valoda — franču
   
      Lietas dalībnieki
   
   
      Apelācijas sūdzības iesniedzēja: Francesca Cervelli (Brisele, Beļģija) (pārstāvis — J. García-Gallardo Gil-Fournier, avocat)
   
      Otra lietas dalībniece: Eiropas Komisija
   
      Prasījumi
   
   Apelācijas sūdzības iesniedzējas prasījumi Vispārējai tiesai ir šādi:
   
               —
            
            
               apstiprināt apelācijas sūdzības saņemšanu un atzīt to par pieņemamu;
            
         
               —
            
            
               izskatīt Francesca Cervelli vārdā viņas juridisko pārstāvju iesniegto apelācijas sūdzību;
            
         
               —
            
            
               atzīt Civildienesta tiesas 2011. gada 12. septembra rīkojumu par pilnībā spēkā neesošu;
            
         
               —
            
            
               nosūtīt lietu atpakaļ Civildienesta tiesai izskatīšanai pēc būtības.
            
         
      Pamati un galvenie argumenti
   
   Savas apelācijas sūdzības pamatošanai apelācijas sūdzības iesniedzēja izvirza divus pamatus.
   
               1)
            
            
               Ar pirmo pamatu tiek apgalvota acīmredzama kļūda faktu vērtējumā, jo Civildienesta tiesa ir uzskatījusi, ka apelācijas sūdzības iesniedzēja nevar atsaukties uz tādu jaunu faktu kā Vispārējās tiesas 2007. gada 19. jūnija spriedums lietā T-473/04 Asturias Cuerno/Komisija (Krājumā nav publicēts). Apelācijas sūdzības iesniedzēja apgalvo, ka šis spriedums veido jaunu faktu, jo tas attiecas uz tādu pašu situāciju, kādā bijusi apelācijas sūdzības iesniedzēja, un minētajā spriedumā ietvertās analīzes pamatdaļa attiecas uz objektīvu aspektu, nevis uz lietas konkrētajiem apstākļiem.
            
         
               2)
            
            
               Ar otro pamatu tiek apgalvota acīmredzama juridiska kļūda, jo Civildienesta tiesa absolūti atzinusi rīcības brīvības, kas ir balstīta uz iecēlējinstitūcijas autonomijas principu, pārākumu pār civildienesta vienotības principu.